Cüneyt Ölçər

Cüneyt Şəfiq Ölçər () — Türk numizmat və yazıçı. Türkiyə Respublikası Mədəniyyət Nazirliyi Qədim Əsərlər və Muzeylər Baş İdarəsinin sədri vəzifəsində çalışıb.

 Həyatı 
Cüneyt Ölçər 1925-ci ildə Ankarada anadan olub. Orta təhsilini Ankarada alıb. 1942-ci ildə Ali Mühəndislik Məktəbinə daxil olub. 1948-ci ildə İstanbul Texniki Universitetini bitirib. Daha sonra 9 il Avtomobil Yolları Baş İdarəsində çalışıb. Peşəsində təcrübə keçmək və ixtisası üzrə mütəxəssisləşmək üçün Amerika Birləşmiş Ştatlarına göndərilmişdir. Türkiyəyə qayıtdıqdan sonra isə əmlakçı olaraq çalışmışdır.

Əmlakçı kimi çalışdıqdan sonra Bursa Sənaye Bölgəsi Müdiri, İllər Bankı Planlaşdırma Departamenti, Türkiyə İş Bankı İnşaat Əmlak İstanbul şöbəsi müdir müavini vəzifələrində çalışıb. 1976-cı ildə təqaüdə çıxan Ölçər 1980-ci ildə Mədəniyyət Nazirliyində Qədim Əsərlər və Muzeylər Baş İdarəsinin sədri vəzifəsində çalışıb. Cüneyt Ölçər 1990-cı ildə vəfat edib.

Evli olmuşdur, 2 övladı var.

 Numizmatik tədqiqatlar 
Onun numizmatikaya marağı əskinas və sikkələrin toplanması ilə başlayıb. 1962-ci ildən bir çox ölkədə Osmanlı sikkələri üzərində işləmişdir. 1970-ci ildə Türkiyə Numizmatik Dərnəyinin sədri seçilmişdir.

 Əsərləri 
 Son altı sultan dövründə İstanbulda zərb edilən gümüş sikkələr
 İldırım Bəyazidin oğullarına məxsus sikkələr və manqrislər
 Sultan II Mahmud dövrü Osmanlı sikkələri
 Sovet Rusiyası muzeylərində nadir Osmanlı sikkələri
 Naxışlı Osmanlı daşları
 Sultan Əbdülməcid dövrünün Osmanlı sikkələri
 Sultan Əbdüləziz dövrü Osmanlı sikkələri
 Qaramanoğulları bəyliyi sikkələri
 50 ilin türk kağız pulları

 İstinadlar 

 Xarici keçidlər 

Kateqoriya:Türkiyə yazıçıları